Cuco di indjan

Agave arubensis, localmente conoci como Cuco di indjan, ta un especie di mata suculento, cu ta pertenece na famia Asparagaceae.WCSP: World Checklist of Selected Plant Families Hunto cu Agave rutteniae, e ta un di e dos especie di agave nativo exclusivamente na Aruba.Plants – Agave Endemic 1 – Cuco di Indjan, Aruba Nature Adventures

 Distribucion y habitat 
A. arubensis ta crece unicamente na Aruba y a haya su nomber di e isla caminda e ta habita. E especie ta endemico y por wordo observa solamente riba calichi pazuid di e area di Fontein, cerca di e drumidera.DNM: Number un riba e lista di Flora y Fauna ta e Agave Arubensis, BonDiaAruba pag. A11 (11 di september 2019) Den e Catalogue of Life no ta haci mencion di ningun subspecie. Agave arubensis Hummelinck, Catalogue of Lief, Kew Royal Botanical Gardens

 Taxonomia 
E especie a wordo describi pa prome biaha na 1936 pa Pieter Wagenaar Hummelinck.Hummelinck, 1936  Den: Recueil Trav. Bot. Néerl. 33: 236 Ya den 1930, durante un expedicion pa Caribe Hulandes bou di direccion di e geologo hulandes prof. Louis M.R. Rutten, el a colecta varios muestra di agave. Aunke estrechamente relaciona cu e especie comun A. vivipara, cuco di indjan ta un especie distinto. E diferencia ta sinta den su partinan generativo pero no den su partinan vegetativo. Den Catalogue of Life no tin mencion di ningun subespecie di A. arubensis.

 Descripcion 
E mata ta crece den forma di un rozet cu un diameter di 130 pa 160 cm. E blachinan ta suculento, pues ta manera 'manteca’ y ta lombra y tin un rand spina cu ta hinca.Agave arubensis Hummelinck E stengel di flor ta yega un haltura di 350 pa 500 cm y ta floria geel.Mata y bestianan cu ta aparece den e decreto nacional proteccion flora y fauna, Solo di Pueblo (27 di maart 2018)

 Conservacion 
E cuco di indjan ta ser menasá door di e sobredesaroyo y benta comercial di e mata pa landscaping. Desde 2017 e especie tin proteccion via un decreto nacional y ta poni riba un lista di mata di Aruba cu ta core peliger di extincion.Landsbesluit bescherming inheemse flora en fauna, AB 2017 nr.48 Violacion di ley por resulta den multa grandi o tempo di prizon.

Category:Flora
Category:Aruba